Marius Croitoru trage un semnal de alertă după Rapid - FCSB 4-0
Rapid a învins-o categoric pe FCSB în etapa #30 din sezonul regular al Superligii României, pe Arena Națională.
Giuleștenii și-au asigurat prezența în play-off cu 28 de puncte beneficiate după înjumătățire și le suflă în coastă roș-albaștrilor, care ocupă prima poziție cu 32 de puncte.
Marius Croitoru trage un semnal de alertă după Rapid - FCSB 4-0
Marius Croitoru, ex-FC Botoșani, a vorbit despre confruntarea dintre Rapid și FCSB din ultima etapă a sezonului regular și a susținut că roș-albaștrii le-au luat acum pulsul giuleștenilor și vor trata diferit duelurile din play-off.
- De asemenea, antrenorul a remarcat faptul că Rapid vine tare din urmă, în ciuda faptului că FCSB a controlat tot sezonul regular
"(n.r. Despre Rapid – FCSB) Surpriza a fost evoluția FCSB-ului. Despre Rapid știam că e echipă bună, în formă. Aveau un început de an bun, legaseră victoriile. Dacă întrebai orice rapidist, dădea această victorie pe două în play-off.
Este un semnal de alertă pentru FCSB, vor fi mai atenți în play-off. FCSB i-a luat acum măsura Rapidului și va trata altfel cele două meciuri din play-off cu ei.
FCSB va avea trei deplasări grele, toată lumea își dorește acum să bată pe FCSB. Pe întregul sezon, FCSB e echipa cea mai bună, dar în ultimul timp, Rapid vine tare din urmă", a spus Marius Croitoru, potrivit ProSport.
Pentru FCSB urmează meciul cu Sepsi OSK de duminică, 17 martie, de la ora 21:00, din prima etapă a play-off-ului, pe Arena Națională. Partida va fi LIVE TEXT pe www.sport.ro, dar și pe Facebook Sport.ro.
De cealaltă parte, Rapid o va întâlni în prima rundă a play-off-ului pe Farul Constanța în Giulești vineri, 15 martie, de la ora 20:30. Confruntarea va fi, de asemenea, LIVE TEXT pe www.sport.ro și Facebook Sport.ro.
Cum arată clasamentul sezonului regular
Urmăriți SPORT.RO și pe Google News